Suria (stesen radio)

Suria (juga dikenali sebagai Suria FM)  merupakan stesen radio berbahasa Melayu di Malaysia di bawah kelolaan Rimakmur Sdn. Bhd. iaitu anak syarikat kepada Star Media Group Berhad. Suria mula beroperasi pada 26 Disember 2005, tetapi tidak bersiaran ke seluruh negara sehingga 24 November 2007. Pada awalnya, ibu pejabat siaran Suria dipancarkan terus dari tingkat 15, Bangunan Am Assurance,  di Jalan Lumut, Kuala Lumpur dan dari Jun 2011 sehingga 14 Januari 2022 di Tropicana City Office Towers, Petaling Jaya, Selangor Darul Ehsan. Pada 15 Januari 2022, ibu pejabat siaran Suria telah berpindah ke Menara Star Phileo Damansara, iaitu bangunan akhbar The Star (Malaysia).

"Segalanya Hiburan" digunakan sebagai cogan kata stesen ini. Konsep muzik pula lebih kepada "all time favourite" iaitu gabungan format kontemporari hit dan kontemporari dewasa dengan memainkan dua atau tiga lagu Melayu 90-an setiap jam disamping memainkan lagu-lagu popular kontemporari hit Malaysia, lagu terkini dari Indonesia dan juga K-Pop. Segmen Suria Cinta yang disampaikan oleh DJ Lin sejak 2006 pada waktu malam merupakan segmen paling popular di Suria dan hanya memainkan muzik jenis kontemporari dewasa.

Suria mempunyai lapan orang penyampai radio  dan masing-masing mengendalikan enam segmen berbeza. Kesemua penyampai radio berkenaan memulakan tugas pukul 6 pagi sehingga 1 pagi pada hari Ahad hingga Jumaat. Manakala, pukul 6 pagi sehingga 12 tengah malam pada hari Sabtu. Selepas waktu tersebut, hanya putaran lagu dan iklan sahaja akan ke udara.

Pada tahun 2012, Suria FM pernah melancarkan saluran radio khusus bagi pendengar Pantai Barat Sabah iaitu Suria FM Sabah. saluran tersebut bertahan sehingga tahun 2016.

Pada 9 November 2019, frekuensi Suria di Kota Kinabalu, Sabah telah ditamatkan siarannya.

Penyampai Suria

Penyampai Suria Harian

Bekas Penyampai Suria
 Baki Zainal
 Chef Brian
 Hafiz Aziz
 Kenchana Dewi
 Naim Hashim

Slot Segmen Suria

Setiap Hari

Isnin–Jumaat

Sabtu

Ahad

Segmen berita dan info trafik 
Segmen berita dan info trafik jalan raya di Malaysia di Surian FM disampaikan oleh empat orang penyampai iaitu Anis Azra, Bob Ringgo, Naim Hashim dan Rizo. Kekerapan berita yang disampaikan di Suria FM ialah sebanyak sejam sekali manakala kekerapan bagi penyiraan segmen info trafik pula ialah sebanyak 30 minit pada waktu puncak dan setiap sejam sekali pada waktu luar puncak. Kedua-dua segmen ini disampaikan pada setiap hari.

Frekuensi
Suria menggunakan format radio FM dan gelombang radio MHz pada frekuensinya.

Radio

Televisyen

Slogan
 "Suara Inspirasi Anda" (hujung 2005–pertengahan 2006)
 "Lagi Panas Beb" (pertengahan 2006–lewat 2006)
 "Hidup Pasti Rancak" (awal 2007–lewat 2008)
 "Muzik Terbaik Tanpa Henti" (2009–Mei 2010)
 "Muzik Terbaik 90-an dan Terbaru" (Jun 2010–Disember 2012)
 "Menceriakan Duniamu" (cogan kata mula digunakan sebagai "Ceriakan Duniamu" pada Februari 2012, tetapi pada tahun 2013, ia bertukar pada cogan kata rasmi.)
 "Segalanya Hiburan" ("Sebarkan Kebaikan & Suria Bersama Anda" digunakan pada bulan Ramadan dan Syawal sahaja sebagai tanda memuliakan bulan tersebut)
 Di Sini Segalanya Terkini (Slogan ini telah digunakan semasa kedua dua stesen radio tersebut iaitu ERA dan Suria telah disatukan sebagai ERA SURIA bermula 23 Oktober 2023).

Galeri

Rujukan

Pautan luar
 
 
 
 
 
 Saluran Suria di YouTube

Penubuhan 2005 di Malaysia
Stesen radio di Malaysia
Stesen radio bahasa Melayu